Marerittet fortsetter for Ødegaard & Co.
ARTIKKELEN ER OVER TO ÅR GAMMEL Det ble en skuffende serieavslutning på sesongen hjemme mot nedrykkstruede Nec Nijmegen. Men sesongen er ikke helt over for Martin Ødegaard og lagkameratene. Egentlig hadde ikke 9. plass holdt til playoff om Europaliga-spill, men siden Twente (6. plass) er utestengt fra spill i Europa blir Heerenveen en joker og møter Utrecht på 17. mai. Les også: Lagkamerat Thorsby om Ødegaard: – EkstremtÅrets siste seriekamp ble en påminnelse om hvor forferdelig vårsesongen har vært for laget fra skøytebyen. Siden årsskiftet, da Ødegaard kom til klubben, har de tapt 11 av 17 kamper, og samtidig ramlet fra 4.- til 9. plass på tabellen. I søndagens kamp fikk det norske vidunderbarnet tillit. Og han leverte en god kamp. Drammenseren strødde rundt seg med et par fine pasninger fra en indreløper-rolle og var nær sin første scoring, da han siktet mot krysset fra nesten 20 meter, men keeper reddet forsøket enkelt. Med 0-2 var nok en Heerenveen-nedtur et faktum og da dommeren blåste svart publikum med pipekonsert. Nå må de virkelig heve seg skal de får spille på kontinentet neste sesong.Ødegaard er lånt ut fra Real Madrid. I helgen røpet midtbanespilleren at han håper å bli værende i Nederland også neste sesong. – Planen er fortsatt at jeg skal spille for Heerenveen neste sesong. Kontrakten min her varer i en sesong til. Real Madrid har en opsjon til å hente meg tilbake tidligere, men jeg tenker ikke på det. Jeg vil spille og forbedre meg selv, sa Ødegaard til TV-kanalen Omrop Fryslan. PS 1! Morten Thorsby og Dennis Johnsen ble sittende på benken hele kampen for Heerenveen. PS 2! Feyenoord snøt Ajax i siste serierunde og tok sitt første ligagull siden 1999 i siste serierunde søndag. Der spiller norske Emil Hansson (18). De gjorde jobben hjemme mot Heracles og vant 3-1. Les også: U21-sjefen om Ødegaard: – Håpet han skulle spille mer
(Heerenveen - NEC Nijmegen 0-2) Martin Ødegaard (18) var god og fikk spille hele kampen, men klarte ikke å forhindre Heerenveens tap nummer 11 i 2017. Likevel lever drømmen om spill i Europa.